**Pakistanin kansalliskokous** (urduksi ‏ایوانِ زیریں پاکستان‬‎, *Aivān-e Zairīñ Pākistān*, engl. *National Assembly of Pakistan*) on Pakistanin parlamentin alahuone. Se koostuu 342 edustajasta, jotka valitaan viiden vuoden välein vaaleilla.

Parlamentaarista työtä tehdään 34 valiokunnassa.

Kansalliskokouksen paikata jaetaan maan provinssien mukaan. Lisäksi osassa provinsseissa on kiintiöityjä paikkoja naisille, ja koko maan tasolla ei-muslimeille:

|  | Yleiset paikat | Naisten paikat | Ei-muslimien paikat | Yhteensä |
| --- | --- | --- | --- | --- |
|  **Balochistan** | 14 | 3 | 0 | 17 |
|  **Khyber Pakhtunkhwa** | 35 | 8 | 0 | 43 |
|  **Punjab** | 148 | 35 | 0 | 183 |
|  **Sindh** | 61 | 45 | 0 | 75 |
| **Pääkaupunkialue** | 2 | 0 | 0 | 2 |
| **Heimoalue** | 12 | 0 | 0 | 12 |
| ***Koko maa*** | ***272*** | ***60*** | ***10*** | ***342*** |

Pakistanin perustuslain mukaan kansalliskokouksen edustajien tulee olla Pakistanin kansalaisia ja mm. 25-vuotiaita rekisteröityneitä äänestäjiä. Lisäksi muslimiedustajilla ei saa olla tuomioita islamin oppien halventamisesta. Ei-muslimien kohdalla odotetaan hyvämaineisia hyvän moraalin omaavia..

Historia
--------

Pakistanin itsenäistymisen jälkeen maahan perustettiin parlamentti vuonna 1947. Maata ovat johtaneet vuoroin sekä siviili- että sotilasjohtajat..

Ensimmäinen parlamentin kokoontumispaikka oli Karachissa, josta se siirtyi Islamabadiin vuonna 1972. Aluksi entiseen keskuspankin tiloihin, kunnes se muutti nykyisiin tiloihinsa vastavalmistuneeseen parlamenttirakennukseen, joka vihittiin käyttöön 28. toukokuuta 1982. Vuosina 1962–1966 yksikamarinen parlamentti kokoontui sekä Dhakassa (Itä-Pakistanissa) ja Rawalpindissa (Länsi-Pakistanissa) ja vuosina 1966–1972 vain Dhakassa..

Viimeisimmät vaalit
-------------------

Viimeisimmät vaalit pidettiin vuonna 2018. Vaaleissa äänioikeutettuja oli noin 105 miljoonaa. Suurimmaksi puolueeksi nousi PTI, jota johtaa entinen kriketin maailmanmestari Imran Khan..

Pakistanissa on tapana nimittää väliaikainen pääministeri kansalliskokouksen vaalien ajaksi, millä turvataan mahdollisimman kivuton vallanvaihto sekä maan päivittäisten asioiden hoitaminen myös vaalien ajan. Vuoden 2018 vaalien yhteydessä tätä virkaa toimitti entinen korkeimman oikeuden tuomari Nasirul Mulk..

15. elokuuta 2018 kansalliskokouksen puhemieheksi valittiin Asad Qaiser ja varapuhemieheksi Qasim Suri.

Lähteet
-------

1. ↑  Pakistan - Constitutional framework *Encyclopedia Britannica*. Viitattu 23.11.2020. (englanniksi)
2. ↑  Standing Committees *National Assembly of Pakistan*.  2020. Viitattu 23.11.2020. (englanniksi)
3. ↑  Composition *National Assembly of Pakistan*.  2020. Viitattu 23.11.2020. (englanniksi)
4. 1 2  National Parliaments: Pakistan  2020. Library of Congress. Viitattu 24.11.2020. (englanniksi)
5. ↑  Pakistan election: Who's who and why it matters *BBC News*.  21.7.2018. Viitattu 23.11.2020. (englanniksi)
6. ↑  Krikettisankari Imran Khanin puolue julistautui voittajaksi Pakistanin vaaleissa *Yle Uutiset*. Viitattu 23.11.2020.
7. ↑  Pakistan names former judge as caretaker prime minister *www.aljazeera.com*. Viitattu 23.11.2020. (englanniksi)
8. ↑  IFES Election Guide | Elections: Pakistan National Assembly 2018 *www.electionguide.org*. Viitattu 23.11.2020.
9. ↑  Hussain, Javed & Chaudhry, Fahad: PTI's Asad Qaiser, Qasim Suri elected NA speaker and deputy speaker amid opposition ruckus *DAWN.COM*.  15.8.2018. Viitattu 23.11.2020. (englanniksi)